കാതങ്ങള് അകലെയുള്ള ബന്ധുക്കള്ക്കും , സുഹൃത്തുക്കള്ക്കുമായി ഇന്ത്യന് മണ്ണില് നിസ്ക്കരിച്ച് അഫ്ഗാന് പൗരന്മാര് കൊല്ക്കത്ത : കാതങ്ങള് അകലെ സ്വന്തം ബന്ധുക്കള് ഭയപ്പാടില് കഴിയുകയാണെന്ന് അറിഞ്ഞതിന്റെ തീരാവേദനയിലാണ് ഇന്ത്യയിലെ അഫ്ഗാന് പൗരന്മാര് . അഫ്ഗാനിസ്ഥാന് പൂര്ണമായും താലിബാന് പിടിച്ചെടുത്തതോടെ അഫ്ഗാനികള് പലായനം ചെയ്യാന് തുടങ്ങി കഴിഞ്ഞു . കൊല്ക്കത്തയിലുള്ള നിന്നുള്ള അഫ്ഗാന് പൗരന്മാര് സ്വന്തം രാജ്യത്തുള്ള ബന്ധുക്കള്ക്കും , സുഹൃത്തുക്കള്ക്കുമുള്ള പ്രാര്ത്ഥനയിലാണിന്ന് . അവരില് ഭൂരിഭാഗത്തിന്റെയും കുടുംബാംഗങ്ങളുടെ ജീവന് അപകടത്തിലാണ്. വര്ഷങ്ങള്ക്ക് മുന്പ് കൊല്ക്കത്തയില് എത്തിയതാണ് അഫ്ഗാന് പൗരനായ ദില്ദാര് ഖാന് . പ്രവിശ്യാ നഗരമായ മസാര്ഇഷെരീഫിലെ തന്റെ ഇളയ സഹോദരനെയും കുടുംബത്തെയും കുറിച്ച് ചിന്തിച്ചപ്പോള് പ്രാര്ത്ഥിക്കാന് തുടങ്ങിയ ദില്ദാര് ഖാന്റെ കണ്ണുകള് നനഞ്ഞു. അഫ്ഗാനിസ്ഥാനില് താമസിക്കുന്ന തന്റെ കുടുംബത്തിനും ഭാവി അനിശ്ചിതത്വത്തിലായ മറ്റ് ദശലക്ഷക്കണക്കിന് അഫ്ഗാനിസ്ഥാനുകള്ക്കുമായി തങ്ങള് ഇന്ത്യന് മണ്ണില് നിന്ന് പ്രാര്ത്ഥിക്കുന്നതായി ദില്ദാര് പറഞ്ഞു . അമ്ബതോളം അഫ്ഗാന് പൗരന്മാരാണ് കൊല്ക്കത്തയിലെ മൈതാനിയില് സ്വന്തം രാജ്യത്തിനായി നിസ്ക്കരിക്കാന് ഒത്തുകൂടിയത് . പതിറ്റാണ്ടുകള്ക്ക് മുന്പ് താലിബാന് ഒഴിഞ്ഞപ്പോള് സ്വന്തം രാജ്യത്തിന്റെ നല്ല ഭാവി സ്വപ്നം കാണാന് തുടങ്ങിയിരുന്നവരാണ് തങ്ങളെന്ന് പ്രാര്ത്ഥിക്കാനെത്തിയ യുവാക്കള് പറഞ്ഞു .കൊല്ക്കത്തയില് ഏകദേശം 7,000 ത്തോളം അഫ്ഗാനികളാണ് ഉള്ളത് .